Hangen harteilla
Mäenrinta hohtaa
 tahdin tuhansin,
 sinne tie nyt johtaa
 Antin, Allinkin.

 Tuohon kilpajoukkoon
 vaan kun ennättäis.
 Kenpä tuvan loukkoon
 velttona nyt jäis!

 Kaikki kylän lapset
 sinne kiiruhtaa.
 Kuurassako hapset?
 Sitä hauskempaa.

 Tuulen siivin alas
 päältä hyppyrin.
 Nähdään kenen jalas
 viepi vinhemmin.

 Liukas suksen latu
 laaksoon kiidättää.
 Niinkuin kaunis satu
 mäenlasku tää.

 Päällä siniholvi
 heille hymyillen. –
 Tästä reipas polvi
 nousee Suomellen.

1929.